আসলে হুনজাদের এই নীরোগ জীবনের রহস্যটা কী? হুনজারা বলেছেন, উপত্যকায় নিজেরা যা চাষ করেন, কেবল সেই শাকসবজিই তারা খান। হুনজারা জোয়ার, বাজরা, বাদাম নিজেরাই চাষ করে ঘরে তোলেন। তাছাড়াও তাদের জীবনযাপনের প্রয়োজনে প্রতিদিন প্রচুর হাঁটতেও হয়। সেটিও তাদেরকে সুস্থ রাখতে সাহায্য করে থাকে। এছাড়া হুনজাদের রীতি হলো, প্রতিবছর ফল চাষ শুরু করার পূর্বে ২ হতে ৪ মাস উপবাস পালন করা হয়। সেই রীতিও তাদের শরীরের উপকার করে বলে মনে করেন চিকিৎসকরা।